ไปทานตอนที่ร้านมีโปรโมชั่นลดราคาอาหารบางรายการ 30-50% ซึ่งตอนนี้หมดโปรไปแล้วนะคะ (ดองรีวิวนานไปหน่อย.. แหะๆ) แต่ความประทับใจยังคงอยู่..อิอิ ที่ทานวันนั้นเป็นรายการที่ลดราคาทั้งหมดมีตามนี้ค่ะ
- ห่านย่างหนังกรอบอร่อย ปริมาณไม่น้อยเสิร์ฟมาคู่กับหมั่นโถว ลด 50% นี่คุ้มค่ามากค่ะ
- เกี๊ยวกุ้งซ๊อสฮ่องกง ไส้ค่อนข้างแน่นราดซ๊อสรสเผ็ดไม่เลี่ยนดีค่ะ
- ปลาผัดบล็อคโคลี่ ได้เนื้อปลาเยอะมาก เป็นเนื้อปลาทอดด้านล่างเป็นผัดบล็อคโคลี่อร่อยรสชาติดีค่ะ
- ก๋วยเตี๋ยวหลอดหมูแดง อันนี้รสชาติมาตรฐานไม่ได้ประทับใจเป็นพิเศษ
- บะหมี่กรอบราดหน้าทะเลกับซ๊อส XO อร่อยอีก แล้วค่ะ เครื่องเยอะ หมี่กรอบราดน้ำมาขลุกคลิกกำลังดี รสชาติก็ดีด้วย
- ซุปเปรี้ยวหวานเต้าหู้ทะเล เป็นเหมือนซุปเสฉวนออกเปรี้ยวๆ ซดคล่องคอดีค่ะ
- ซาลาเปาไส้ไหลงาดำ ออกหวานๆเหมือนทานเป็นของหวานตบท้าย

โดยรวมเป็นมื้อที่อร่อยคุ้มค่ามาก วัตถุดิบดี รสชาติอร่อย ราคาลดแล้วถูกสุดๆ เสียดายไม่ได้ลองไก่แช่เหล้าที่ลด 80% เป็นร้านที่ถ้ามีโปรโมชั่นอีกนี่ไม่พลาดแน่นอนค่ะ
